hu en hu hu hu hu hu hu en uk hu hu tr hu en hu hu hu en hu en hu hu en hu en en hu fr hu da hu hu en en en hu pl es hu fi hu hu hu hu gl hu gl hu hu es es hu hu hu hu hu hu en hu hu hu hu fi hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en hu hu it en en hu hu hu en en nl en en hu hu en hu hu hu en hu en hu hu hu hu hu hu en hu hu en hu hu pl cs hu hu hu hu ms hu hu hu en lb hu en hu sv zh hu hu nl fr hu nb hu fr sv hu hu en en hu fr hu de sv es hu en es hu en hu de pt sv hu en en hu en hu fr pt es hu en en hu zh hu fr pt de hu en de hu en hu sv pt sv hu en pt hu en hu fr pt de hu en en hu fr hu fr pt nl hu en es hu en hu fr pt es hu en pt hu en hu en uk pt hu en de hu en hu fr pt es hu en it hu en hu fr es en hu en en hu en hu en pt hu hu th en hu en hu en en sl hu en en hu en hu en it hu hu en en hu en hu en pt hu hu en de hu en hu en it hu hu en en hu en hu en pt hu hu en en en en hu sv pt pl hu en ceb hu en hu en pt pl hu en en hu en hu sv pt hu hu en en hu en hu en en hu hu en en hu en hu sv en hu hu sv en hu en hu en ru hu hu sv en hu de hu sv pt hu hu en en hu de hu sv pt hu hu sv en hu de hu sv pt hu hu en tk hu en hu en it hbs_lat hu en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar en en az ku ru bg bn mhr mzn hbs_lat da de es eu fa fi fr he hy id it ja ka kk ko ku cs hbs_cyr lt ms en ms nl nb pl pnb pt ro ru ru hbs_lat en sq hbs_lat sv en tr oc fy uz vi zh hu hu hu hu hu hu hu hu hu hu
Habib Abdulmanapovics Nurmagomedov – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 7.
Ugrás a navigációhoz Ugrás a kereséshez
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
1988. szeptember 20. (34 éves)
Order "For Merit to the Republic of Dagestan"
Honorary Citizen of the City of Grozny[1]
Gadzhi Makhachev Freestyle Wrestling Club
29 győzelem (8 KO, 11 feladás, 10 pontozás)
A Wikimédia Commons tartalmaz Habib Abdulmanapovics Nurmagomedov témájú médiaállományokat.
Habib Nurmagomedov (kaukázusi avar nyelvenː ГIaбдyлMaHaпил XIaбиб HypMyxIaMaдoB, oroszul: Xaбиб AбдyлMaHaпoBич HypMaroMeдoB, született: 1988. szeptember 20. –) kaukázusi avar származású MMA harcművész, a UFC korábbi könnyűsúlyú bajnoka. Nurmagomedov ezenfelül kétszeres szambó világbajnok, továbbá fekete öves dzsúdós. Ő tartja a leghosszabb veretlenségi sorozatot az MMA történetében 29 győzelemmel, emellett ő az első oroszországi és az első muszlim, aki UFC-övet szerzett.
2.2 Ultimate Fighting Championship (UFC)
3 Élete az aktív korszak után
4.3 ARB (Army Hand-to-Hand Combat)
Khabib Nurmagomedov 1988. szeptember 20-án született egy dagesztáni avar faluban, Szildiben. Gyerekkorát Mahacskalában töltötte, későbbi éveit pedig Ukrajnában, Kijevben, ahol először lépett szorítóba a Combat - DOBRO klub színeiben. Középső gyerekként érkezett a családba, van egy bátyja, Magomed, és egy húga, Amina. Apjának családja Szildiből Kirovaulba költözött, ahol apja a kétszintes házuk alsó szintjét edzőteremmé alakította. Nurmagomedov testvérei és unokatestvérei között nőtt fel. Érdeklődése a harcművészetek iránt akkor kezdődött, mikor látta az edzőtermükben edző tanulókat.
Sok dagesztáni gyermekkel egyetemben már fiatalon birkózni kezdett: apja gyámsága alatt hatéves korától. Apja, aki kitüntetett atléta és a hadsereg veteránja, szintén birkózott, mígnem a hadseregben dzsúdót és szambót kezdett tanulni. 2001-ben a család Mahacskalába költözött, ahol Khabib folytatta a birkózást 12 éves koráig, majd 15 évesen judózni kezdett. A szambóba 17 évesen fogott bele apja oktatása alatt. Nurmagomedov szerint a váltás a birkózásról a judóra nehéz volt, de apja szerette volna ha versenyezni kezd a gi jacketben. Abdulmanap jelenleg a Dagesztáni Köztársaság szambó vezető edzője, több sportolót is tanít birkózásra és szambóra Mahacskalában. Nurmagomedov gyakran került utcai harcokba fiatal korában, mígnem elkezdett fókuszálni a kevert harcművészetekre.
Nurmagomedov 2008 szeptemberében debütált az első professzionális MMA meccsén, majd ezt követte még 3 győzelem mindössze egy hónap alatt. Október 11-én ő lett a moszkvai megrendezésű Atrium Kupa bajnoka, ahol mindhárom ellenfelét legyőzte. Az ezutáni 3 évben veretlenül menetelt, legyőzve 11 ellenfelét 12-ből. Ezek közé tartozott a későbbi Bellator bajnoki kihívó Shahbulat Shamhalaev. 2011-ben megmérkőzött a ProFC-be jutásért. Még abban az évben 7 meccset játszott, amiket vagy TKO-val vagy fojtással nyert meg. A tökéletes 16-0-s rekordja elég volt, hogy meghívják a UFC-be.
Ultimate Fighting Championship (UFC)[szerkesztés]
2011 végén Nurmagomedov egy 6 évre, a könnyűsúlyú kategóriába szóló szerződést írt alá a UFC-vel.
A debütáló meccsén 2012. január 20-án a UFC FX1-en, Nurmagomedov fojtással győzte le Kamal Shalorus-t a harmadik menetben.
A következő meccsén a UFC 148-on Gleison Tibau ellen győzött 2012. július 7-én a döntőbírák egyhangú pontozásával.
Azután 2013. január 19-én játszott, ahol a UFC FX 7-en ütötte ki Thiago Tavares az első menetben, megszerezve ezzel első KO-ját a UFC-ben.
Khabib következő meccsén legyőzte Abel Trujillót, 2013. május 25-én a UFC 160-on. A meccs előtti mérésnél azonban túllépte a limitet, súlya 158.5 font volt. Két órát kapott, hogy levigye testsúlyát a meghatározott 156 fontra, de ehelyett inkább átengedte a meccsért kapott fizetése egy részét Trujillónak és így a meccs szabad-súlyban zajlott le. Ezen a meccsen Nurmagomedov új UFC rekordot állított fel: 21 földrevitelt sikerült véghezvinnie 27 próbálkozásból.
Az ötödik UFC meccsén 2013. szeptember 21-én a UFC 165-ön Pat Healyvel nézett szembe. Egyhangú pontozással nyert. Ezután tartotta meg az első sajtótájékoztatóját, ahol Dana White – a UFC elnöke – dicsérte és így nyilatkozott róla: "Ez a felkapás és ledobás Matt Hughes stílusa. Emlékszem a régi Matt Hughesre, aki egyik meccsén keresztülfutott az oktogonon egy sráccal majd fogta és földhöz vágta. Ez a gyerek (Nurmagomedov) izgalmas. Valószínűleg hatalmas dolgokat fogunk még véghezvinni ezzel a sráccal."
Decemberben Khabib kihívta Gilbert Melendezt a közösségi hálón. Ekkor még úgy volt, hogy a harcra 2014. február 22-én a UFC 170-en fog sor kerülni, ám később a nyilvánosságra nem hozott okok miatt Melendezt lecserélték Nate Diazra. A harcra azonban nem került sor, mivel a meccs törlésre került. Nurmagomedov hangot adott elkeseredésének az "MMA Hour"-ben, mint mondta: "Ha azt mondják, hogy a legjobb ellen akarnak harcolni, akkor a legjobb ellen kell harcolniuk. Ha akarják, egy nap akár mindkettőjükkel megküzdök a ketrecben."
Nurmagomedov következő meccsén Rafael dos Anjos ellen lépett az oktogonba 2014. április 19-én a UFC Fox 11-en, amit egyhangú pontozással nyert meg.
Habibot többször összekötötték Donald Cerrone-nal, és úgy látszott, hogy a páros 2014. szeptember 27-én nézhet farkasszemet, de az eseményt hamar elvetették, mivel Khabib térdsérülést szenvedett. A második próbálkozás április 30-ra esett, de megint nem sikerült összehozni a dagestani kiújuló térdsérülése miatt.
Úgy tűnt Nurmagomedov következő ellenfele Tony Ferguson lesz 2015. december 11-én, az The Ultimate Fighter 22 Finale-ön. Azonban Nurmagomedovot októberben Edson Barbozára cserélték, egy újabb sérülés miatt. A harcra aztán 2016. április 16-án kerülhetett volna sor, ekkor viszont Tony nem tudott ketrecbe lépni tüdő problémák miatt, így az újonc Darrell Horcher lépett a helyébe. Nurmagomedov megnyerte az egyoldalúra sikeredett mérkőzést egy második menetes TKO-val.
Szeptemberben Khabib két szerződést írt alá, ami magába foglalta, hogy a könnyűsúlyú címért játszhat az akkori bajnok, Eddie Alvarez ellen. Azonban szeptember 26-án a UFC bejelentette, hogy Alvarez inkább Connor McGregor ellen szeretné megvédeni a címét. Nurmagomedov hangot is adott dühének, mikor a közösségi médián Alvarezt "barom bajnoknak" nevezte, amiért visszautasította, hogy McGregorral küzdhessen meg, "vicc műsort" csinálva így a UFC-ből.
A bajnoki meccs helyett november 12-én Michael Johnson ellen lépett a ketrecbe, akit egy harmadik menetes fojtással győzött le.
A Tony Ferguson elleni meccse a könnyűsúlyú átmeneti bajnoki címért 2017. március 4-ére volt kiírva, azonban a meccs ismét törlésre került, mivel Nurmagomedov megbetegedett egy elrontott súlycsökkentés miatt.
Khabib így Edson Barbozával mérkőzött meg 2017. december 30-án a UFC 219-en, Nurmagomedov mindhárom menetben dominált, többször földre víve Barbozát. Egyhangú pontozással nyert. Emellett megkapta az "Performance of the night" bónuszt is.
Tony Ferguson elleni harca a negyedik alkalommal került napirendre, a tervezett dátum pedig 2018. április 7-e, a UFC 223 volt. Azonban április 1-jén Ferguson bejelentette, hogy térdsérülést szenvedett, így Max Hooloway lépett a helyére. Viszont az extrém-súlycsökkentés miatt a New York Állam-beli Atlétikai Bizottság (NYSAC) megtiltotta számára az oktogonba lépést, így a végső ellenfél Al Iaquainta lett. Csak Nurmagomedovnak volt lehetősége a bajnoki cím megszerzésére, mivel Iaquainta is két tizeddel a megengedett súlylimit fölött volt. Nurmagomedov az elejétől a végéig dominálta a harcot, amit végül egyhangú pontozással megnyert, és így a UFC Könnyűsúlyú bajnokává vált.
2018. október 6-án egy évek óta tartó szóbeli, és esetenkénti testi adok-kapok végére kerülhetett pont, mikor Conor McGregor, a korábbi könnyűsúlyú bajnok ellen lépett ketrecbe. A meccs hihetetlen nézettségi rekordokat döntött, hiszen amellett, hogy ez volt a súlycsoport legjobban várt mérkőzése évek óta, ez a meccs volt az ír harcos visszatérő mérkőzése 3 év kihagyás után. Habib a 4. menetben feladással, hátsó fojtással kopogtatta ellenfelét, és többek között az első harcossá vált, aki leütést könyvelhetett el McGregor ellen. A meccs után az elszabadult indulatok hatalmas káoszba és tömegverekedésbe torkollottak, aminek következtében a harcosokat ki kellett menekíteni az arénából.
Nem volt kérdéses kinek kell Habib ellen oktogonba szállnia a McGregor elleni győzelmét követően. A Tony Fergusonnal négyszer is kútba esett szervezés újabb próbálkozásért kiáltott, senki nem érdemelte meg jobban a címmeccset, mint az akkor már 12 győzelmi sorozattal rendelkező mexikói-amerikai freestyle harcos. Azonban a koronavírus járvány okozta korlátozások Habib Oroszországból való távozásának tilalmát hozták magával, így a meccs lehetősége 5. alkalommal is befulladt. Ennek következtében Ferguson a súlycsoport másik nagyágyújával, a fiatal Justin Gaethje-vel küzdött meg az átmeneti-bajnoki övért, amiből Justin jött ki végső győztesül. Ezzel végleg lezárult egy szakasz a súlycsoport történetében, mivel okafogyottá vált 6. alkalommal is szervezést indítani Ferguson és Habib között.
Így hát 2020. október 24-én Nurmagomedov Justin Gaethje ellen mérkőzhetett meg az undisputed (~vitathatatlan) bajnoki címért. Többen úgy vélték, ez lehet Habib legkeményebb meccse, mivel az amerikai játszi könnyedséggel gázolt végig az addig rettegett Fergusonon, de korábbi meccsein tapasztalt kegyetlen harcstílusa is erre engedhetett következtetni. Habib azonban egy karcolás nélkül, a második menetben fojtotta alvó állapotba, a már az első menet után levegőért kapkodó Gaethjet. A meccs végén Habib megköszönte csapatának, a UFC-nek és Dana Whitenak (a UFC elnökének) a rengeteg támogatást amit kapott, de apjának tragikus halálára, illetve édesanyja kérésére hivatkozva bejelentett visszavonulását.
Élete az aktív korszak után[szerkesztés]
Visszavonulását követően vállalkozói karrierbe kezdett, aminek eredményeként először fölvárásolt egy kisebb orosz MMA szervezetet, majd átkeresztelte "Eagle MMA"-re (saját becenevéből következett a választás). Célja, hogy a szervezet népszerűsítése és a UFC-vel való szoros kapcsolat ápolásán keresztül kitörési lehetőséget biztosítson a fiatal, tehetséges orosz sportolók számára.
Az MMA mellett a vállalkozói lét más területeit is megcélozta, többek között megalapította saját telefon-szolgáltató cégét, az Eagle Mobilet.
Vállalkozói karrierje mellett edzősködésbe kezdett korábbi edzőtermében, 2021-es mérlege (a UFC 267 gálát követően) 7 győzelem és 0 vereség.
UFC Könnyűsúlyú bajnok (egyszer, jelenleg)
Legtöbb földrevitel egy meccs alatt (21 db 27 próbálkozásból) vs. Abel Trujillo
"Performance of the night" vs. Edson Barboza
Atrium Pankrációs Kupa 2008 bajnokság győztese
M-1 Challenge: 2009 Selections
2013 Az év áttörő harcművésze
2016 Az év leütése (vs. Michael Johnson).
2016 Az év visszatérő harcművésze
2013 Staredown of the Year (vs. Abel Trujillo).
2017 Performance of the Year
2016 Az év nemzetközi harcművésze
World Combat Sambo Federation
2009 Sambo világbajnokság (-74 kg) aranyérem
2010 Sambo világbajnokság (-82 kg) ezüstérem
2010 Sambo világbajnokság (-82 kg) aranyérem
Combat Sambo Federation of Russia
2009 Orosz szambó világbajnokság (-74 kg) aranyérem
21. Orosz nemzeti szambó bajnokság (2010)
2012 Férfiak No-Gi Haladó Váltósúlyú bajnok
2012 ADCC Rules No-Gi Haladó Váltósúlyú bajnok
ARB (Army Hand-to-Hand Combat)[szerkesztés]
Russian Union of Martial Arts
Army Hand-to-Hand Combat európai bajnoka
UFC Fight Island, Egyesült Arab Emírségek
Abu Dhabi, Egyesült Arab Emirátusok
UFC on Fox: Teixeira vs. Evans
UFC on Fox: Werdum vs. Browne
KO (ütések és könyöklések)
UFC on FX: Belfort vs. Bisping
UFC on FX: Guillard vs. Miller
ProFC 36: Battle on the Caucas
ProFC / GM Fight: Ukraine Cup 3
ProFC 30: Battle on Don
ProFC: Union Nation Cup Final
ProFC: Union Nation Cup 15
ProFC: Union Nation Cup 14
M-1 Selection Ukraine 2010: The Finals
M-1 Selection Ukraine 2010: Clash of the Titans
M-1 Challenge: 2009 Selections 9
Tsumada Fighting Championship 3
Tsumada Fighting Championship 3
↑ 2019. március 1., https://life.ru/t/%D0%BD%D0%BE%D0%B2%D0%BE%D1%81%D1%82%D0%B8/1159662/nurmaghomiedovu_prisvoiat_zvaniie_narodnyi_ghieroi_daghiestana, https://web.archive.org/web/20190301013314/https://life.ru/t/%D0%BD%D0%BE%D0%B2%D0%BE%D1%81%D1%82%D0%B8/1159662/nurmaghomiedovu_prisvoiat_zvaniie_narodnyi_ghieroi_daghiestana
Ez a szócikk részben vagy egészben a Khabib Nurmagomedov című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Habib_Abdulmanapovics_Nurmagomedov&oldid=24350951”
Forrással nem rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 2., 15:29
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.